《用正仲茅字韵》
宋代·舒岳祥

月白溪头石，霜清屋上茅。
岁行天自运，人老志还劳。
冬菊忘年友。寒梅耐久交。
向来金碗醉，今日对陶匏。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。